„ Það var aðeins búið að vara okkur við hvers væri að vænta fyrir um mánuði síðan . Þá heyrðum við ávæning um að eitthvað svona stæði til . Við áttum allt eins von á uppsagnarbréfum fyrir síðustu mánaðamót . Að þetta yrði páskagjöfin . En svo reyndist þetta bara sumargjöfin í staðinn . ” Þetta segja konurnar sjö sem búið er að segja upp ræstingastöðum við Fjölbrautaskóla Vesturlands á Akranesi ( FVA ) . Flestar eru búnar að starfa fyrir skólann árum saman svo að ungmenni Vesturlands geti stundað framhaldsnám í hreinu húsnæði . Þær hafa þriggja mánaða uppsagnarfrest .